(944) Hidalgo

(944) Hidalgo is en Asteroid, de an’n 31. Oktober 1920 vun den düütschen Astronom Walter Baade in Bardörp opdeckt worrn is. Wegen de Groten Halfass vun (944) Hidalgo sien Bahn, de noch buten de Jupiterbahn liggt, kann de Asteroid to de Klass vun de Zentauren rekent warrn. De IAU rekent em liekers nich dorto, man föhrt em in de List vun annere ungewöhnliche AsteroidenList vun de IAU; afropen an’n 4. Oktober 2019 op, vunwegen dat sien Perihel noch binnen de Marsbahn liggt.

De Naam vun den Asteroid kummt vun den mexikaanschen Natschonalheld Miguel Hidalgo y Costilla. Dat weer to’n Dank dorför, dat dütüsche Forschers 1923 in Mexiko en Sünndüüsternis beobachten künnen un ok vun’n Präsident empfangen weernDictionary of Minor Planet Names, Springer; afropen an’n 4. Oktober 2019.

 Ümloopbahn 
Für een Ümloop bruukt de Asteroid meist 14 Johren. De ungewöhnliche Bahn, de vun binnen de Marsbahn bit binnen de Saturnbahn reckt, lett vermoden, dat sik dat hier üm de Överresten vun en Komeet hannelt. Dorför snackt ok de lütte Albedo un de spektralen Egenschoppen vun (944) Hidalgo. Sien middleren Dörmeter bedriggt ruchweg 38 km. De Asteroid is dat Objekt in’t Sünnsystem, wat an dicht’sten an de Saturnbahn rankummt, ahn ehr to krüzen. Sien Bahn is togliek düchtig gegen de Ekliptik neegt, wat villicht op Bahnstören dör den Jupiter torüch geiht.

 Kiek ok 
 List vun de Asteroiden

 Borns 

Hidalgo